10. 12. 93 De Europæiske Fællesskabers Tidende Nr. L 305/39 RÅDETS BESLUTNING af 29. oktober 1993 om udvikling af et transeuropæisk net af indre vandveje (93/630/EØF) RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det Euro- pæiske Økonomiske Fællesskab, særlig artikel 75, under henvisning til forslag fra Kommissionen (!), under henvisning til udtalelse fra Europa-Parlamentet (?), under henvisning til udtalelse fra Det Økonomiske og Sociale Udvalg ?), og ud fra følgende betragtninger: For at det indre marked kan fungere tilfredsstillende, må transportinfrastrukturerne i Fællesskabet mellem de vig- tigste søhavne og de industrialiserede regioner i det indre Europa styrkes og effektiviseres, især gennem et net af indre vandveje til godstransport; formålene med det transeuropæiske net af indre vandveje må samordnes nøje med formålene med EF's regionalpo- litik; det er vigtigt, at transporten ad indre vandveje kommer til at spille en større rolle i samhandelen på grund af fordelene herved både hvad angår omkostningerne, de beskedne virkninger på miljøet og denne transportforms begrænsede energiforbrug; sektoren for transport ad indre vandveje råder over betydelige kapacitetsreserver både med hensyn til eksiste- rende tonnage og med hensyn til udnyttelsen af infra- strukturen, og der kan derfor sikres en høj grad af komplementaritet mellem denne transportform og de øvrige transportformer; udviklingen af et europæisk net af indre vandveje kræver, at der udarbejdes en overordnet plan, som tager hensyn til målsætningerne om, at vandvejene skal være teknisk forbundet, og som præciserer, hvilke foranstaltninger der skal prioriteres; foranstaltningerne bør rettes mod de vigtigste hovedfor- bindelser for varestrømmene inden for Fællesskabet; de overordnede planer for transportinfrastrukturnettene er af vejledende og udviklingsorienteret karakter og sigter mod gradvis skabelse af et multimodalt transportsystem; (') EFT nr. C 236 af 15. 9. 1992, s. 19. () Utalelse afgivet den 26. oktober 1993 (endnu ikke offentlig- gjort i Tidende). ) ÉFT nr. C 19 af 25. 1. 1993, s. 32. de forslag, som Kommissionen på et senere tidspunkt vil forelægge Rådet med henblik på at få fastlagt et sæt retningslinjer for transeuropæiske net på transportinfra- strukturområdet, skal indeholde kriterier for valget af de foranstaltninger eller projekter, der skal indgå som dele af de forskellige ner; med henblik på et eventuelt EF-bidrag til finansieringen af de projekter, der omhandles i denne beslutning, inden for rammerne af de særlige finansielle instrumenter for transportinfrastrukturer bør der foretages en analyse af omkostninger og fordele ved projekterne, hvori de øko- nomiske, samfundsmæssige og miljømæssige fordele ved disse tages i betragtning — VEDTAGET FØLGENDE BESLUTNING: Artikel 1 Det transeuropæiske net af indre vandveje svarer i store træk til de eksisterende flodområder og består af en række hovedforbindelseslinjer for transportstrømme, der benytter sig af floder og kanaler samt af forskellige bifloder og forgreninger, som forbinder disse. Det giver især mulighed for transport til og fra de vigtigste indu- stri- og byområder og til og fra de store søhavne. De tekniske minimumskrav til nettets vandveje er de normer, der svarer til fritrumsprofilen for klasse IV (?). Hvis en indre vandvej, der er integreret i nettet, moderni- seres eller oprettes, skal de tekniske specifikationer mindst svare til klasse IV og give mulighed for senere at nå op i klasse Va/Vb (?) samt på tilfredsstillende måde tillade passage af fartøjer, der anvendes til kombineret transport. Nettet skal udvikles i overensstemmelse med den overord- nede plan, som fremgår af kortet i bilaget. (1) Klasse IV: Vandvej, hvor en båd eller en skubbekonvoj med en længde på 80—85 m og en bredde på 9,50 m kan passere. (?) Klasse Va: Vandvej, hvor en båd eller en skubbekonvoj med en længde på 110 m og en bredde på 11,40 m kan passere. Klasse Vb: Vandvej, hvor en båd eller en skubbekonvoj med en længde på 172—185 m og en bredde på 11,40 m kan passere.